มาปากน้ำ กินซีฟู้ด สุดสุขสม
มาสมพงศ์ ได้ฟิน อินหนักหนา
อาหารทะเล สดใหม่ ชื่นอุรา
กั้งตัวเท่าฝา ปลาตัวเท่าบ้าน อ่า...ฟินเบย
   เมื่อพูดถึงร้านอาหารทะเลชื่อดังย่านปากน้ำ ถามแม่ค้าข้างทางก็ยังรู้จัก กับสวนอาหารสมพงศ์ ร้านใหญ่โตเลยที่เดียวเชียวครับ มีทั้งโซนนอก และโซนในห้องแอร์ ร่มรื่น มีสระน้ำเสียด้วยครับ เหมาะแก่การพาครอบครัวมาทานข้าว หรือสังสรรค์ยามเย็น จิบเบียร์กันเป็นหมู่คณะ ฟินเบย
   อาหารทะเลที่นี่ ขอบอกเลยว่าสดมว๊าก มีตู้โชว์ ให้มันได้แหวกว่าย ก่อนที่จะเห็นอีกที มันก็มาว่ายในจาน และตามไปว่ายในท้องเลย 55555 ที่ฟินสุดๆก้คือกั้งตัวเป็นๆ ที่ไม่เหมือนที่อื่นคือ มันยังไม่ตายเลยอ่า ว่ายไปมาในตู้ พอเอามานึ่งแล้ว เนื้อมันฟู หวาน โอ้ย...ขึ้นสวรรค์ชั้น 7 เลยทีเดียวเชียวละครับ (ต้องออกตัวก่อนว่า มื้อนี้ผมไม่ได้จ่ายเงินเอง มีหน้าที่กินอย่างเดียว เลยไม่ได้สืบเซาะเรื่องราคามาเหลาให้ฟัง ต้องกราบขออภัยมา ด้วยนะครับ อิอิ)ที่อยากให้ลองอีกเมนูนึงก็คือ หมึกไข่นึ่งมะนาว น้ำนึ่งมะนาวแซบมากขอบอก พูดแล้วน้ำลายสอ เลยครับ
   พนักงานบริการเป็นกันเอง ยิ้มแย้มแจ่มใส น่ารักเชียว โดยเฉพาะพีจีเบียร์ยี่ห้อเขียวๆ น่ารักฝุดๆ 5555 ประทับใจมากครับ
   อยากให้มาเปิด สาขาที่เชียงใหม่จังครับ ชอบมากๆ ให้ 5 ป้าก ++++ สำหรับ สุดยอดสวนอาหารสมพงศ์ แห่งนี้นี้เอง
   